Diari Oficial de la Generalitat Valenciana


Sumari del DOGV 6480, del 15-03-2011 (2011/2986)

Informació pública del Projecte de Reparcel·lació del Sector UBP-5, de sòl urbanitzable residencial, del municipi de Jacarilla (Alicante).
------------------------------------------------------------------------------------------------------------------------------------------

### Dades del document

Número de DOGV
:   6480

Data del DOGV
:   15-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2986


Data del document
:   07-03-2010

Organisme emissor
:   Agricola del Segura, SA

Tipus de document
:   Anunci

Descriptors 

:   * Jacarilla
    * pla d'urbanisme
    * empresa privada

Informació pública del Projecte de Reparcel·lació del Sector UBP-5, de sòl urbanitzable residencial, del municipi de Jacarilla (Alicante). [2011/2986]  
Als efectes previstos en la Llei 16/2005, de 30 de desembre, de la Generalitat, Urbanística Valenciana (LUV), així com en el Reglament d'Ordenació i Gestió Territorial Urbanística (ROGTU), aprovat pel Decret 67/2006, de 12 de maig, del Consell, modificat pel Decret 36/2007, de 13 d'abril, del Consell, per mitjà del present anunci es fa saber:  
1. La mercantil Agrícola del Segura, SA, amb CIF número C97621686, ha presentat davant de l'Ajuntament de Jacarilla (Alicante) el Projecte de Reparcel·lació el Sector UBP-5, de sòl urbanitzable residencial del Pla General d'Ordenació Urbana de Jacarilla, segons l'establit pels articles 169 i següents de la LUV, i concretament pel que preveuen les articles 177 de la LUV y 416 del ROGTU.  
2. En aplicació del que disposen els preceptes esmentats i per mitjà d'este anunci, se sotmet a informació pública el mencionat Projecte de Reparcel·lació durant un mes, per mitjà de la seua publicació en el Diari Oficial de la Comunitat Valenciana, computant el dit termini des de la referida publicació de l'anunci en el Diari Oficial de la Comunitat Valenciana.  
3. Durant el referit termini, podran formular-se qualssevol al·legacions, en els termes legals previstos, per a la qual cosa es podrà consultar el projecte de reparcel·lació, juntament amb el certificat de domini i càrregues expedit pel Registre de la Propietat de Torrevieja número 1, en l'Ajuntament de Jacarilla, situat a la plaça d'Espanya, número 1, del dit municipi.  
4. Es fa expressa advertència del deure legal dels propietaris i titulars de drets afectats per la reparcel·lació d'exhibir els títols que posseïsquen i declarar les situacions jurídiques, els drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació, i s'advertix, així mateix, que l'omissió, l'error o la falsedat d'estes declaracions no podran afectar el resultat objectiu de la reparcel·lació. En el cas que s'apreciara dol o negligència greu, podrà exigir-se la responsabilitat civil o penal que corresponga. Especialment, es requerix els titulars de béns i drets afectats per la reparcel·lació perquè aporten, a l'expedient, la documentació necessària per a practicar una adequada valoració de les construccions, instal·lacions, plantacions i, si és el cas, de les activitats que hagen de ser objecte d'indemnització amb càrrec al projecte de reparcel·lació forçosa.  
Jacarilla, 7 de març de 2010.- L'administrador d'Agrícola del Segura, SA: Joaquín Grau Roch.